SIAM จัดตั้งบริษัทย่อยแห่งใหม่ ลงทุนในธุรกิจพลังงานทดแทน
SIAM จัดตั้งบริษัทย่อยแห่งใหม่ “สยามอินเตอร์เนชั่นแนลเอนเนอร์จี” เพื่อลงทุนในธุรกิจพลังงานทดแทน
21 ธ.ค. 2558

นายสุรศักดิ์ คุณานันทกุล กรรมการ บริษัท สยามสตีลอินเตอร์เนชั่นแนล จำกัด (มหาชน)หรือ SIAM เปิดเผยว่า บริษัทมีความประสงค์จะจัดตั้งบริษัทย่อยแห่งใหม่ภายในเดือน ม.ค.59 ชื่อ บริษัทสยามอินเตอร์เนชั่นแนลเอนเนอร์จี จำกัด โดยบริษัทจะเข้าถือหุ้น 99,997 หุ้น คิดเป็น 99.99% มูลค่าที่ตราไว้หุ้นละ 10 บาท รวมเป็นเงิน 999,970 บาท เพื่อลงทุนในธุรกิจพลังงานทดแทน
สำหรับผลประโยชน์ที่คาดว่าจะได้รับจากการตั้งบริษัทย่อยเพื่อประกอบธุรกิจเกี่ยวกับโรงไฟฟ้าพลังงานทดแทน สอดคล้องกับแผนและกลยุทธ์ในการลงทุนและการดำเนินธุรกิจของบริษัท ที่ต้องการเข้าสู่พลังงานทางเลือกและจะก่อให้เกิดผลตอบแทนที่ดีในอนาคต